als_Latn dik_Latn bos_Latn
Vetëm pak muaj nga zgjedhjet lokale, politika po nxiton te japë me koncesion shërbimin e parkimit, i cili ne thelb do te pasuroje kompaninë qe do ta menaxhoje, ndërsa do te penalizoje ndjeshëm qytetaret. Sondazhet parashikojnë nje humbje te demokratet ne bashkinë me te madhe te cilët mesa duket po synojnë te përfitojnë c’te munden. Ky koncesion shoqërohet me nje sere pikëpyetjesh, përgjigjet e te cilave dëshmojnë se politika është duke bere një pazar shume fitimprurës, per interesa te saj. Ekspertet thonë nuk mund te jepet një koncesion i tille prej 35 vitesh per aq kohe sa nuk ka nje plan zhvillimi po kaq afatgjate për kryeqytetit. Nga ana tjetër administrimi i këtij vendimi nga nje kompani e vetme, e kthen atë ne monopol, ndërkohe qe vete pushteti lokal ka për detyrim qe te ofroje parkim publik. Sipas eksperteve edhe tarifat e përcaktuara prej 150 leke ora ne rrugët kryesore eshte nje tregues i cili do te rrënoje xhepat e konsumatorëve. Ne mbledhjen e fundit te Këshillit Bashkiak u diktua studimi per dhënien e parkingjeve me koncesion. Javën ardhshme pritet qe ai te miratohet me votat anëtareve te majte e te djathte te këshillit.
als_Latn